“Barselona”ning qishki transferlar vaqtidagi asosiy maqsadi ma’lum qilindi

Kataloniya klubi transferlar bozoridagi faoliyatini davom ettirmoqda, deb yozmoqda “Sport.es”.

“Barselona” qishki transferlar vaqtida “Lion” vingeri Memfis Depayni o‘z safiga qo‘shib olishga qaror qilgan. Ammo bundan oldin klub maoshlar yuklamasini kamaytirish yo‘lida bir necha futbolchisini sotib yuborishi kerak bo‘ladi.
Manbaga ko‘ra, “Barselona” jamoani qishda tark etishi kerak bo‘lgan futbolchilar borasida ham bir qarorga kelgan. Asosiy ikki nomzod bor: Usmon Dembele hamda Martin Breytueyt. Kataloniyaliklar ikkala futbolchiga ham yangi klub izlamoqda.
Eslatib o‘tamiz, “Barselona” yozgi transferlar vaqtida Depayni o‘z safiga qo‘shib olishga harakat qilgan, ammo “Lion” futbolchining narxini tushirishga rozi bo‘lmagan edi.
Gollar to‘plami:
 Sancho, Lautaro, Kulibali va Balotelli. Yoz va kuzning amalga oshmagan eng shov-shuvli transferlari